Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 640/12/8802	Košice I, 22.1.2015
EEČ : 2-63-15-2015

U Z N E S E N I E

Trestná vec:	obvinený XXXXX  
Prečin:	Zvýhodňovanie veriteľa podľa § 240 odsek 1, odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 22.1.2015, spisová značka 3 Pv 640/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako štatutárny orgán spol. XXXXX s.r.o. so sídlom v Košiciach, ul. Strojárenská č. 3 v období od mesiaca marec roku 2010 do mesiaca apríl roku 2011 ako dlžník voči svojmu veriteľovi a to spol. XXXXX s.r.o. so sídlom v Košiciach, ul. Stará Spišská cesta č. 20/A na základe splatnosti jednotlivých faktúr za uvedené obdobie znejúcich na sumu 9.093,64 € za odber tovaru od spol. XXXXX s.r.o. uspokojil prednostne neskorších veriteľov a to: XXXXX spol. s.r.o. XXXXX XXXXX., XXXXX XXXXX, XXXXX s.r.o., XXXXX, spol. s.r.o., XXXXX XXXXX s.r.o. XXXXX s.r.o., XXXXX spol. s.r.o., AXXXXX a XXXXX a.s., ktorých faktúry mali neskoršiu lehotu splatnosti ako faktúry od spoločnosti XXXXX s.r.o., a to v dobe, keď mal povinnosť ako dlžník, ktorý nebol schopný plniť svoje splatné záväzky uspokojovať svojich veriteľov pomerným spôsobom, čím takto ,hoci aj len čiastočne, zmaril uspokojenie svojho skoršieho veriteľa a to spol. XXXXX s.r.o. so sídlom v Košiciach, ul. Stará Spišská cesta č. 20/A a spôsobil mu takto škodu vo výške 9.093,64 €

Uznesením prokurátora Okresnej prokuratúry XXXXX I zo dňa 22.1.2015, spisová značka 3 Pv 640/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
Uznesením vyšetrovateľa Okresného riaditeľstva  PZ Košice, Obvodného oddelenia PZ Košice Staré mesto  sp.zn. ORP-4101/SM-KE-2012 z 31.10.2012 bolo podľa § 199 ods. 1 Trestného poriadku začaté trestné stíhanie a uznesením z 11.2.2013 podľa § 206 ods. 1 Trestného poriadku vznesené obvinenie XXXXX za prečin zvýhod¨ľovania veriteľa podľa § 240 ods. 1, ods.2 Trestného zákona  na tom skutkovom základe,ako je uvedené vo výrokovej časti uznesenia.

Prokurátor Okresnej prokuratúry Košice I uznesením  sp. zn. 3 Pv 640/12/8802-16 z 22.05.2013 o podmienečnom zastavení trestného stíhania  podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenému , ktorému bola určená skúšobná doba v trvaní 14 mesiacov. 

Toto uznesenie sa stalo právoplatným d¨ľom 20.08.2013.

Podľa § 217 ods. 1 ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne, a to v prípade aj počas skúšobnej doby, že sa v trestnom stíhaní pokračuje.
	
Obvinený počas skúšobnej doby uhradil poškodenej spoločnosti XXXXX s.r.o., Stará Spišská cesta č. 20/A, Košice IČO:XXXXX, spôsobenú škodu vo výške 9.093,64,-€. Z odpisu z registra trestov vyplýva, že viedol riadny život a nedopustil sa žiadnej ďalšej trestnej činnosti. Z výpisu z Ústrednej evidencie priestupkov MV SR vyplýva, že počas skúšobnej doby d¨ľa 21.08.2013 spáchal  priestupok v zmysle § 8 ods. 1 zák. č. 8/2009 Z. z. spočívajúci v porušení pravidiel cestnej premávky – používanie bezpečnostných pásov, za ktorý mu bola uložená pokuta v blokovom konaní vo výške 10,-€. D¨ľa 02.05.2014 a 31.08.2014 spáchal  priestupok v zmysle § 16 ods.4 a ods. 5 zák. č. 8/2009 Z. z. spočívajúci v porušení pravidiel cestnej premávky – rýchlosť jazdy, za ktorý mu boli uložené pokuty v blokovom konaní vo výške 20,-€ a 10,-€. Napriek uvedenému zisteniu, najmä vzhľadom na charakter zistených priestupkov, ktoré povahovo nesúvisia s prečinom, pre ktorý bol stíhaný, ich nepatrný následok a okamžité vyriešenie v blokovom konaní, mám za to, že nie je daný dôvod na prijatie záveru o tom, že obvinený neviedol riadny život a na neosvedčenie obvineného v skúšobnej dobe.

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor